钦定古今图书集成/明伦汇编/氏族典/第354卷 > 《郑樵通志》 > 州绰
## 钦定古今图书集成/明伦汇编/氏族典/第354卷 > 《郑樵通志》 > 州绰

按《左传》：襄公十八年：冬十月，会于鲁济，同伐齐。十一
月丁卯朔，入平阴，遂从齐师。夙沙卫殿。殖绰、郭最曰：
“子殿国师，齐之辱也。子姑先乎？”乃代之殿。晋州绰及
之，射殖绰，中肩，两矢夹脰，曰：“止，将为三军获。不止，将
取其衷。顾曰：‘为私誓’。州绰曰：‘有如日’！”乃弛弓而自后
缚之。其右具丙亦舍兵而缚郭最。二十一年，州绰出
奔齐。齐庄公朝，指殖绰、郭最曰：“是寡人之雄也。”州绰
曰：“君以为雄，谁敢不雄？然臣不敏。”平阴之役，先二子
鸣。二十五年，崔武子见棠姜而美之，遂取之。庄公通
焉，遂弑之。贾举、州绰、邴师、公孙敖、封具、铎父、襄伊、偻
堙皆死。